
Alltegevusvaldkondade loetelu ning künnisvõimsused, mille korral on käitise tegevuse jaoks nõutav kompleksluba1

Määrus kehtestatakse tööstusheite seaduse § 19 lõike 3 alusel.

§ 1. Energia tootmine

Kompleksluba nõutakse kütuse põletamiseks käitises, mille summaarne nimisoojusvõimsus on vähemalt 50 MW.

§ 2. Energiakandjate tootmine

Energiakandjate tootmise alltegevusvaldkonnad ja künnisvõimsused, mille jaoks nõutakse kompleksluba, on:  
1) mineraalõli ja gaasi rafineerimine;
2) koksitootmine;  
3) kivisöe utmine;
4) muude kütuste, sealhulgas põlevkivi utmine käitistes, mille nimisoojusvõimsus on vähemalt 20 MW.

§ 3. Metallide tootmine ja töötlemine

Metallide tootmise ja töötlemise alltegevusvaldkonnad ja künnisvõimsused, mille jaoks nõutakse kompleksluba, on:
1) metallimaakide, sealhulgas sulfiidimaakide särdamine või paagutamine;
2) raua või terase tootmine (esmane või teisene sulatamine), sealhulgas pidevvalu, üle 2,5 tonni tunnis;
3) mustmetallide kuumvaltsimine üle 20 tonni toorterast tunnis;
4) mustmetallide külmvaltsimine üle 10 tonni toorterast tunnis;
5) mustmetallide sepistamine sepikojaseadmetel löögienergiaga üle 50 kJ vasara kohta;
6) mustmetallide sepistamine sepikojaseadmetel mille pressimisjõud ületab 30 MN pressi kohta;
7) mustmetallidele pinnete pealesulatamine toorterase kuluga üle 2 tonni tunnis;
8) mustmetallide valu valukodades üle 20 tonni ööpäevas;
9) värviliste toormetallide tootmine maagist, rikastatud maakidest või teisesest toormest metallurgiliselt, keemiliselt või elektrolüütiliselt;
10) värviliste metallide, kaasa arvatud teiseste toodete sulatamine, sealhulgas sulamite valmistamiseks, ja värvilistest metallidest valumetalltoodete valmistamine, sulatamisvõimsusega üle 4 tonni pliid või kaadmiumi ööpäevas või 20 tonni kõiki muid metalle ööpäevas;
11) metallide või plastide elektrolüütiline või keemiline pinnatöötlus, kus töötlemisvannide kogumaht ületab 30 m³.
12) muu kui üksnes kokkupanekus seisnev akude tootmine tootmisvõimsusega vähemalt 15 000 tonni akuelemente (katood, anood, elektrolüüt, separaator, kapsel) aastas.

§ 4. Mineraalsete materjalide töötlemine

Mineraalsete materjalide töötlemise alltegevusvaldkonnad ja künnisvõimsused, mille jaoks nõutakse kompleksluba, on:
1) tsemendiklinkri tootmine pöördahjudes üle 500 tonni ööpäevas või muudes põletusahjudes üle 50 tonni ööpäevas;  
2) lubja tootmine põletusahjudes üle 50 tonni ööpäevas;
3) magneesiumoksiidi tootmine põletusahjudes üle 50 tonni ööpäevas;
4) asbesti tootmine või asbestil põhinevate toodete valmistamine;
5) klaasi, sealhulgas klaaskiu tootmine sulatusvõimsusega üle 20 tonni ööpäevas;
6) mineraalainete sulatamine, sealhulgas mineraalkiu tootmiseks sulatusvõimsusega üle 20 tonni ööpäevas;
7) keraamiliste toodete valmistamine põletamisega, sealhulgas katusekivide, telliste, tulekindlate telliste, kahhelkivide, keraamiliste materjalide või portselani tootmine üle 75 tonni ööpäevas või ahjudes mahutavusega üle 4 m³ ning mahutavustihedusega üle 300 kg/m³ põletusahju kohta.
8) boksiidi, kroomi, koobalti, vase, kulla, raua, plii, liitiumi, mangaani, nikli, pallaadiumi, plaatina, tina, volframi ja tsingi maakide tööstuslikus mahus kaevandamine, sealhulgas kohapeal töötlemine (nt peenestamine, suuruse kontrollimine, rikastamine ja täiustamine).

§ 5. Keemiatööstus

(1) Keemiatööstuse alltegevusvaldkonnad, mille jaoks nõutakse kompleksluba, on:
1) lineaarsete või tsükliliste, küllastatud või küllastamata, alifaatsete või aromaatsete lihtsüsivesinike tootmine;
2) hapnikku sisaldavate süsivesinike derivaatide, näiteks alkoholide, aldehüüdide, ketoonide, estrite, atsetaatide, eetrite, peroksiidide, epoksüvaikude, karboksüülhapete, sealhulgas bensoehappe tootmine;  
3) väävlit sisaldavate süsivesinike derivaatide tootmine;
4) lämmastikku sisaldavate süsivesinike derivaatide, näiteks amiinide, amiidide, nitritühendite, nitroühendite või nitraatide, nitriilide, tsüanaatide, isotsüanaatide tootmine;
5) fosforit sisaldavate süsivesinike derivaatide tootmine;
6) halogeenitud süsivesinike tootmine;
7) metallorgaaniliste ühendite tootmine;
8) plastide (polümeerid, sünteeskiud ja tselluloosil põhinevad kiud) tootmine; 
9) sünteetilise kummi tootmine;
10) pindaktiivsete ainete tootmine;
11) gaasiliste ainete, näiteks ammoniaagi, kloori, vesinikkloriidi, fluori, vesinikfluoriidi, süsinikoksiidide, väävliühendite, lämmastikoksiidide, vesiniku, välja arvatud vee elektrolüüsi teel toodetud vesiniku, vääveldioksiidi, karbonüülkloriidi tootmine;
12) hapete, näiteks kroomhappe, fluorvesinikhappe, fosforhappe, lämmastikhappe, soolhappe, väävelhappe, ooleumi, väävlishappe tootmine;
13) aluste, näiteks ammooniumhüdroksiidi, kaaliumhüdroksiidi, naatriumhüdroksiidi tootmine;
14) soolade, näiteks ammooniumkloriidi, kaaliumkloraadi, kaaliumkarbonaadi, naatriumkarbonaadi, perboraadi, hõbenitraadi tootmine;
15) mittemetallide, metalloksiidide või muude anorgaaniliste ühendite, näiteks kaltsiumkarbiidi, räni, ränikarbiidi tootmine;
16) fosfor-, lämmastik- või kaalium-, liht- või liitväetiste tootmine;
17) taimekaitsevahendite ja biotsiidide tootmine;
18) farmaatsiatoodete, sealhulgas nende vahesaaduste tootmine;
19) lõhkeainete tootmine;
20) pigmentide, värvide, lakkide või liimi tootmine.
 
(2) Tootmine lõike 1 tähenduses on loetletud ainete või ainegruppide tootmine tööstuslikus ulatuses keemiliste või bioloogiliste meetodite abil.

§ 6. Ohtlike jäätmete käitlemine

(1) Ohtlike jäätmete kõrvaldamis- või taaskasutamistoimingud, milleks nõutakse kompleksluba juhul, kui künnisvõimsus on üle 10 tonni ööpäevas, on:
1) bioloogiline töötlus;
2) füüsikalis-keemiline töötlus;
3) segude koostamine või segamine enne mõne muu käesolevas lõikes ja lõikes 3 nimetatud toimingu rakendamist;
4) ümberpakkimine enne mõne muu käesolevas lõikes ja lõikes 3 nimetatud toimingu rakendamist;
5) lahustite taasväärtustamine või regenereerimine;
6) anorgaaniliste materjalide, välja arvatud metallid ja metallide ühendid, ringlussevõtt või taasväärtustamine;
7) hapete ja aluste regenereerimine;
8) saastetõrjeks kasutatud ainete taaskasutamine;
9) katalüsaatorikomponentide taaskasutamine;
10) vanaõli taasrafineerimine või korduskasutamine muul viisil;  
11) maapealsetesse basseinidesse paigutamine.

(2) Kui käitaja kasutab samas käitises või samas tegevuskohas mitmeid lõikes 1 nimetatud ohtlike jäätmete kõrvaldamis- või taaskasutamistoiminguid, tuleb kompleksloa kohustuslikkuse üle otsustades käitise ohtlike jäätmete käitlustoimingute mahud liita.

(3) Ohtlike jäätmete põletamisel jäätmepõletus- või koospõletustehases nõutakse kompleksluba juhul, kui põletatakse ohtlikke jäätmeid üle 10 tonni ööpäevas.

(4) Ohtlike jäätmete maa-alusel ladustamisel nõutakse kompleksluba juhul, kui ladustatakse üle 50 tonni ohtlikke jäätmeid.

(5) Ohtlike jäätmete ajutisel ladustamisel nõutakse kompleksluba juhul, kui see eelneb mõnele käesolevas paragrahvis või §-s 8 nimetatud toimingule ja ladustatakse üle 50 tonni ohtlikke jäätmeid.

(6) Lõiget 5 ei kohaldata ajutisele kogumiseelsele hoidmisele jäätmete tekkekohas.

§ 7. Tavajäätmete käitlemine

(1) Tavajäätmete kõrvaldamistoimingud, milleks nõutakse kompleksluba juhul, kui künnisvõimsus on üle 50 tonni ööpäevas, on:  
1) bioloogiline töötlus;
2) füüsikalis-keemiline töötlus;
3) jäätmete töötlemine enne põletamist või koospõletamist;  
4) räbu ja tuha töötlemine;
5) metalli jäätmete, sealhulgas elektri- ja elektroonikaromude ning romusõidukite ja nende osade töötlemine purustites.

(2) Tavajäätmete taaskasutamistoimingud või taaskasutamis- ja kõrvaldamistoimingute kombinatsioonid, milleks nõutakse kompleksluba juhul, kui künnisvõimsus on üle 75 tonni ööpäevas, on:
1) bioloogiline töötlus;
2) jäätmete töötlemine enne põletamist või koospõletamist;  
3) räbu ja tuha töötlemine;
4) metallijäätmete, sealhulgas elektri- ja elektroonikaromude ning romusõidukite ja nende osade töötlemine purustites.

(3) Kui käitaja kasutab samas käitises või samas tegevuskohas mitmeid lõikes 1 või 2 nimetatud tavajäätmete kõrvaldamis- või taaskasutamistoiminguid või nende kombinatsioone, tuleb kompleksloa kohustuslikkuse üle otsustades käitise tavajäätmete käitlustoimingute mahud liita.

(4) Kui ainsaks jäätmekäitlustoiminguks on tavajäätmete anaeroobne lagundamine, nõutakse kompleksluba juhul, kui selle toimingumaht on vähemalt 100 tonni ööpäevas.

(5) Tavajäätmete põletamisel jäätmepõletus- või koospõletustehases nõutakse kompleksluba juhul, kui tavajäätmeid põletatakse üle kolme tonni tunnis.

§ 8. Prügilate käitamine

(1) Prügilad, mille käitamisel nõutakse kompleksluba, on:
1) prügilad, kuhu ladestatakse üle 25 000 tonni jäätmeid; 
2) prügilad, kuhu ladestatakse üle 10 tonni jäätmeid ööpäevas.

(2) Püsijäätmete prügilate käitamisel ei ole kompleksluba vaja.

§ 9. Tselluloosi-, paberi- ja tekstiilitööstus ning nahaparkimine

Tselluloosi-, paberi- ja tekstiilitööstuse ning nahaparkimise alltegevusvaldkonnad ja künnisvõimsused, mille jaoks nõutakse kompleksluba, on:
1) tselluloosi tootmine puidust või muudest kiudmaterjalidest;
2) paberi või papi tootmine üle 20 tonni ööpäevas;
3) tekstiili või kiu eeltöötlemine (pesemiseks, pleegitamiseks, merseriseerimiseks), värvimine või viimistlemine üle 10 tonni ööpäevas; 
4) nahaparkimine üle 12 tonni lõpptoodet ööpäevas.

§ 10. Toiduainetööstus ja sööda tootmine

(1) Toiduainetööstuse, sealhulgas sööda tootmise alltegevusvaldkonnad ja künnisvõimsused, mille jaoks nõutakse kompleksluba, on:
1) loomade tapmine tapamajades mahus üle 50 tonni rümpasid ööpäevas;
2) ainult loomse toorme töötlemine ja ümbertöötamine toiduks või söödaks mahus üle 75 tonni valmistoodangut ööpäevas;
3) ainult taimse toorme töötlemine ja ümbertöötamine toiduks või söödaks mahus üle 300 tonni valmistoodangut ööpäevas või üle
600 tonni ööpäevas, kui käitis töötab aastas ainult ühel kuni 90 järjestikuse päeva pikkusel perioodil;
4) loomse ja taimse toorme koostöötlemine ja ümbertöötamine toiduks või söödaks mahus üle 75 tonni ööpäevas, kui loomse toorme osakaal valmistoote tootmismahus on 10 massiprotsenti või enam;
5) loomse ja taimse toorme koostöötlemine ja ümbertöötamine toiduks või söödaks, kui loomse toorme osakaal valmistoote tootmismahus on alla 10 massiprotsendi, ja mahus, mis arvutatakse lõikes 2 nimetatud valemit kasutades;  6) toorpiima töötlemine käitistes, kus võetakse aasta keskmisena vastu üle 200 tonni piima ööpäevas.

(2) Lõike 1 punktis 5 nimetatud juhul arvutatakse loomse ja taimse toorme koos töötlemisel ja ümbertöötamisel toiduks või söödakskohalduv künnisvõimsus (P), kasutades järgmist valemit: P = [300 – (22,5×A)], kus A – loomse toorme osakaal valmistoote tootmismahust massiprotsentides.

(3) Lõike 1 punktides 2–6 nimetatud tegevuseks ei ole vaja kompleksluba juhul, kui käitises toimub ainult toorme pakendamine.

(4) Lõike 1 punktides 2–6 ei arvestata pakendi massi toote lõpliku massi hulka.

§ 11. Sea- ja linnukasvatus

(1) Sea-, ja linnukasvatuse alltegevusvaldkonnad ja künnisvõimsused, mille jaoks nõutakse kompleksluba, on:
1) kodulindude intensiivkasvatus käitises linnukohtade arvuga üle 40 000 linnu;
2) sigade intensiivkasvatus käitises kohtade arvuga rohkem kui 2000 seale kehamassiga üle 30 kg või 750 emisele;

(2) Kodulind käesoleva paragrahvi tähenduses on kana, kalkun, pärlkana, hani, part, vutt, tuvi, faasan või nurmkana, kes on üles kasvatatud või keda on peetud aretuseks, liha või toidumunade tootmiseks või uluklinnupopulatsiooni täienduseks.

§ 12. Muud tegevusvaldkonnad

Muud tegevusvaldkonnad ja künnisvõimsused, mille jaoks nõutakse kompleksluba, on:
1) ainete, esemete või toodete pinnatöötlus orgaaniliste lahustite kasutamisega, näiteks viimistlemine, trükkimine, katmine, rasvaärastus, veekindluse tagamine, kruntimine, värvimine, puhastamine või impregneerimine orgaaniliste lahustite kuluga üle 200 tonni aastas või üle 150 kilogrammi tunnis;
2) orienteeritud kihiga puitplaatide, puitkiud- või puitlaastplaatide tootmine mahuga üle 600 kuupmeetri ööpäevas; 
3) grafiidi (tempersöe) ja elektrografiidi tootmine põletamise või grafiidistamisega;
4) loomakorjuste ja loomsete kõrvalsaaduste kõrvaldamine või ringlussevõtt üle 10 tonni ööpäevas;
5) puidu ja puidutoodete keemiline töötlemine, välja arvatud töötlemine puidu sinimädaniku vastu, üle 75 kuupmeetri ööpäevas;
6) vee elektrolüüs üle 50 tonni vesiniku tootmiseks ööpäevas.


1 Euroopa Parlamendi ja nõukogu direktiiv 2010/75/EL tööstusheidete kohta (saastuse kompleksne vältimine ja kontroll – uuesti sõnastatud – ELT L 334, 17.12.2010, lk 17–119);
Euroopa Parlamendi ja nõukogu direktiiv 2024/1785, millega muudetakse Euroopa Parlamendi ja nõukogu direktiivi 2010/75/EL tööstusheidete kohta (saastuse kompleksne vältimine ja kontroll) ning nõukogu direktiivi 1999/31/EÜ prügilate kohta (ELT L, 2024/1785, 15.07.2024).

Keskkonnakompleksloa taotlusele esitatavad täpsustavad nõuded ja loa andmise kord ning keskkonnakompleksloa taotluse ja loa andmekoosseis1

Määrus kehtestatakse tööstusheite seaduse § 28 lõike 2 ja § 41 lõike 5 alusel.

§ 1. Keskkonnakompleksloa taotluse täpsustatud nõuded, andmekoosseis ning taotluse esitamine

(1) Keskkonnakompleksloa (edaspidi kompleksluba) taotleja esitab Keskkonnaametile (edaspidi loa andja) keskkonnaotsuste infosüsteemi kaudu digitaalselt allkirjastatuna taotluse järgmiste andmetega:
1) kavandatava tegevuse terviklik kirjeldus ühe või mitme üheaegse tegevuse kohta, mis on asjakohased kaasneda võiva keskkonnahäiringu väljaselgitamiseks;
2) tööstusheite seaduse § 28 lõikes 1 ning §-s 29 viidatud ja nimetatud andmed, arvestades käesoleva määruse kohaselt taotlusele sätestatud täpsustatud nõudeid.

(2) Arvestades taotletava tegevuse ja tegevuskoha iseärasuste ning avalikustamise asjaoludega, võib loa andja nõuda kompleksloa taotlejalt lisaandmeid ja -dokumente.

(3) Kui taotletakse kompleksluba, millele loa andja peab andma eelhinnangu keskkonnamõju hindamise ja keskkonnajuhtimissüsteemi seaduse § 6 lõigetes 2 ja 21 ning lõike 4 alusel kehtestatud määruses nimetatud juhul, esitatakse taotluses sama seaduse § 61 lõikes 1 nõutud teave.

(4) Loa taotleja märgib, millist teavet tuleb lugeda ärisaladuseks, ja põhjendab seda vastavalt ebaausa konkurentsi takistamise ja ärisaladuse kaitse seaduse § 5 lõikele 2.

§ 2. Kompleksloa andmekoosseis ja loa andmise kord

(1) Kompleksluba koosneb käesoleva määruse lisas ja keskkonnaministri 23. oktoobri 2019. a määruse nr 56 „Keskkonnaloa taotlusele esitatavad täpsustavad nõuded ja loa andmise kord ning keskkonnaloa taotluse ja loa andmekoosseis“ § 1 lõikes 3, §-s 402 ja lisades 1–4 nimetatud andmetest.

(2) Arvestades alltegevusvaldkonna ja käitise asukoha iseärasusi ning avalikustamise käigus ilmnenud asjaolusid, otsustab loa andja, millised käesolevas määruses nimetatud või muud andmed, materjalid, kirjeldused ja teave on vajalikud tööstusheite seaduse §-s 26 sätestatud käitise kasutamise üldpõhimõtete järgimise hindamiseks ja kompleksloa nõuete määramiseks, ning määrab sellest lähtudes kompleksloa lõpliku andmekoosseisu.

(3) Kompleksluba ja selle andmise otsus vormistatakse keskkonnaotsuste infosüsteemis digitaalselt allkirjastatuna.

§ 3. Käitise tegevusala

(1) Käitise tegevusala kohta esitatakse:
1) käitise tegevus- ja alltegevusvaldkond, milleks luba taotletakse;
2) ülesseatud tootmisvõimsused alltegevusvaldkondade kaupa;
3) käitise tööaeg;

§ 4. Parima võimaliku tehnika rakendamine

(1) Parima võimaliku tehnika (edaspidi PVT) rakendamise kohta esitatakse:
1) viide käitisele kohalduvate PVT-järelduste kohta või nende puudumisel PVT viitedokumentidele;
2) kasutusel oleva tehnoloogia võrdlus PVT‑ga tootmisetappide kaupa, koos PVT-viitega ja PVT-le vastavuse või mittevastavuse märkega.

(2) Taotlusele lisatakse muud asjakohased dokumendid, mis on PVT-ga nõutud või vastavuse hindamiseks vajalikud.

§ 5. Parima võimaliku tehnikaga saavutatavad heitetasemed ja keskkonnatoime tasemed

(1) Parima võimaliku tehnikaga saavutatavate heitetasemete kohta esitatakse:
1) viide PVT-le;
2) aine või muu näitaja nimetus ja täpsustav kirjeldus;
[bookmark: _Hlk185512650]3) PVT heitetaseme vahemik;
[bookmark: _Hlk185512687]4) heitetasemete keskmistamise ajavahemikud, seire sagedus ja proovivõtu täpsustus;
5) käitises saavutatavad heitetasemed;
[bookmark: _Hlk185512801]6) käitise heitetaseme arvutuskäigud ja neid tõendavad dokumendid.

(2) Parima võimaliku tehnikaga saavutatavate keskkonnatoime tasemete kohta esitatakse:
1) viide PVT-le;
2) valdkond nagu energiatõhusus, ressursitõhusus, veekasutus jne.;
3) toode/protsess/üksus või seade millele keskkonnatoime tasemed kohalduvad;
4) PVT keskkonnatoime taseme vahemik;
5) käitises saavutatavad keskkonnatoime tasemed;
6) keskkonnatoime taseme keskmistamise ajavahemikud, seire sagedus ja proovivõtu täpsustus;
7) käitise keskkonnatoime taseme arvutuskäigud ja neid tõendavad dokumendid.

§ 6. Hoidlate ja mahutite kirjeldus ning kaitsemeetmed

Käitises kasutatavate hoidlate ja mahutite kirjelduse ning kaitsemeetmete kohta esitatakse:
[bookmark: _Hlk185513215]1) hoidlate ja mahutite tüübid ning mahud kuupmeetrites;
2) asukoht kaardil;
3) hoiustatav aine;
5) hoidlate ja mahutite välisõhu, pinnase, pinna- ja põhjavee keskkonnakaitsemeetmed;

[bookmark: _Hlk217380953]

§ 7. Kasutatavad ja toodetavad ained ja segud

(1) Käitise alltegevusvaldkondadega seotud tootmisprotsessides kasutatavate ja toodetavate ainete ja segude kohta esitatakse:
1) aine või segu liik ja nimetus;
2) aine või segu aastane kasutatav või toodetav kogus.

(2) Ohtliku aine või ohtlikku ainet sisaldava segu korral lisatakse:
1) selle aine või segu ohutuskaart;
2) ohtliku aine või segus oleva ohtliku aine nimetus, kemikaali number Chemical Abstracts Service’is (CAS number) või Euroopa ühenduse loetelus (EC/EÜ number);
3) ohtlikule ainele või segus olevale ohtlikule ainele Euroopa Liidu õigusaktidest tulenev piirang koos tõendusega piirangu rakendumise või mitte rakendumise kohta käitises;
4) piiranguga ohtliku aine või segus oleva piiranguga ohtliku aine asendamise hinnang ning vajadusel asendamise tegevuskava;
5) Euroopa Parlamendi ja nõukogu määruse (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ja millega asutatakse Euroopa Kemikaalide Agentuur ning muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93, komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT L 396, 30.12.2006, lk 1–850) (edaspidi REACH-määrus), mõistes tootjate ja importijate korral käitises kasutatavate või toodetavate ohtlike ainete REACH-määruse kohase registreeringu või autoriseeringu ning toote- ja tehnoloogiaalase uurimis- ja arendustegevuse (PPORD) registreerimisnumbrid.

§ 9. Käitise vee erikasutust, õhu saastamist ja jäätmete käitlemist käsitlevad andmed

[bookmark: _Hlk141176582](1) Käitise vee erikasutust, õhu saastamist ja jäätmete käitlemist käsitlevad andmed esitatakse keskkonnaministri 23. oktoobri 2019. a määruses nr 56 „Keskkonnaloa taotlusele esitatavad täpsustavad nõuded ja loa andmise kord ning keskkonnaloa taotluse ja loa andmekoosseis“ sätestatud nõuete kohaselt.

(2) Taotlusele lisatakse andmed Euroopa Parlamendi ja nõukogu määruse (EÜ) nr 1907/2006 artikli 57 kriteeriumidele vastavate ainete ja sama määruse XVII lisas sätestatud piirangutes käsitletud ainete käitisest lähtuva heite kohta õhku, vette ja pinnasesse ning vajaduse korral selle vältimiseks või vähendamiseks rakendatavate või kavandatavate meetmete kohta.

§ 10. Käitise seire

(1) Käitise seire kohta esitatakse:
[bookmark: _Hlk141176644]1) pinnase, pinna- ja põhjavee saastatuse korrapärase seire andmed;
2) toorme, abimaterjalide, pooltoodete, energiatarbe ja vee kasutamise seire andmed;
3) tootmise, jäätme- ja heitetekke, jäätmekäitluskoha, heite keskkonnamõju, müra, vibratsiooni, lõhna, veesaaste ning pinnase ja põhjavee jääkreostuse seire andmed ja seire tõhustamiseks kavandatavate meetmete kirjeldus koos rakendamisajaga.

(2) Käesoleva paragrahvi lõike 1 punktis 1 nimetatud andmetele lisatakse:
1) korrapärase seire liik;
2) korrapärase seire proovivõtupunktide sügavus, L-EST97 koordinaadid ja asukohad kaardil;
3) seiratavad näitajad ja seire sagedus.

[bookmark: _Hlk133912245]§ 11. Avariide vältimine ja tagajärgede vähendamine

[bookmark: _Hlk133912294][bookmark: _Hlk141176865]Kui käitaja ei ole kohustatud lisama nõutavaid andmeid tööstusheite seaduse § 29 punkti 2 alusel, esitab käitaja käitise tegevuse tagajärjel tekkida võivate avariide või avariiohu kirjelduse, käitises võimaliku avariiohu vältimiseks kehtestatud korrad ja käitumisjuhised ning avarii tagajärgede vähendamise meetmed koos nende ülevaatamise sagedusega.

§ 12. Tegevushälbed

[bookmark: _Hlk141178655]Tegevushälvete kirjelduses esitatakse puhastustööde, lekete, ajutiste seisakute, tootmis- või puhastusseadmete rikete korral, tehnoloogiaseadmete töö alustamisel ja lõpetamisel ning muude tavapärasest erinevate käitamistingimuste korral rakendatavad meetmed, mille eesmärk on muude kui tavapäraste käitamistingimuste vähendamine.

§ 13. Ajutised erandid kompleksloa nõuetest

Tööstusheite seaduse § 44 lõigete 6, 71 või § 441 lõike 3 kohaste erandite taotlemisel esitatakse erandite sisu ja põhjendus ning erandite kestus ning vajadusel hinnang selle kohta, et erandi andmine ei tekita olulist saastatust ning keskkonna kvaliteedi normatiive ei rikuta.

[bookmark: _Hlk133912468]§ 14. Käitise tegevuskoha lähteolukorra aruanne

[bookmark: _Hlk141179047]Taotlusega esitatakse käitise tegevuskoha lähteolukorra aruanne, kui selle koostamine on tööstusheite seaduse § 57 lõike 1 alusel nõutav.

§ 15. Määruse kehtetuks tunnistamine

Energeetika- ja keskkonnaministri 27. jaanuari 2026. a määrus nr 6 „Keskkonnakompleksloa taotlusele esitatavad täpsustavad nõuded ja loa andmise kord ning keskkonnakompleksloa taotluse ja loa andmekoosseis“ tunnistatakse kehtetuks.


1 Euroopa Parlamendi ja nõukogu direktiiv 2010/75/EL tööstusheidete kohta (saastuse kompleksne vältimine ja kontroll – uuesti sõnastatud – ELT L 334, 17.12.2010, lk 17–119);
Euroopa Parlamendi ja nõukogu direktiiv 2024/1785, millega muudetakse Euroopa Parlamendi ja nõukogu direktiivi 2010/75/EL tööstusheidete kohta (saastuse kompleksne vältimine ja kontroll) ning nõukogu direktiivi 1999/31/EÜ prügilate kohta (ELT L, 2024/1785, 15.07.2024).



Erkki Keldo
Energeetika- ja keskkonnaminister	Marten Kokk
	Kantsler


Energeetika ja keskkonnaministri määruse „Keskkonnakompleksloa taotlusele esitatavad täpsustavad nõuded ja loa andmise kord ning keskkonnakompleksloa taotluse ja loa andmekoosseis“ lisa
KAVAND

KESKKONNAKOMPLEKSLOA ANDMEKOOSSEIS

1. Keskkonnaloa üldosa andmed keskkonnaministri 23. oktoobri 2019. a määruse nr 56 „Keskkonnaloa taotlusele esitatavad täpsustavad nõuded ja loa andmise kord ning keskkonnaloa taotluse ja loa andmekoosseis“ lisa 1 kohaselt.

2.	Käitise tegevus
2.1	käitise ohtlikkus kemikaaliseaduse § 21 kohaselt;
2.2	lähteolukorra aruanne;
2.3	tegevus- ja alltegevusvaldkonnad;
2.4	tööaeg tundides ööpäevas;
2.5	tööaeg tundides aastas;
2.6	ülesseatud tootmisvõimsus;

3.	Parima võimaliku tehnika (PVT) rakendamine
3.1	kohalduva(te) PVT allika(te) andmed;
3.2	tootmisetappidel kasutusel oleva tehnoloogia ja seadmete nimetused ja kirjeldused;
3.3	PVT nõue koos PVT-viitega;
3.4	tegevuskava parima võimaliku tehnika rakendamiseks, milles tuuakse välja PVT rakendamise meetmed tootmisetapis, muud asjakohased dokumendid PVT rakendamiseks.

4.	Lubatud heite piirväärtused (HPV)
4.1	viide PVT-le;
4.2	aine või muu näitaja nimetus;
4.3	aine või muu näitaja täpsustav kirjeldus;
4.4	PVT heitetaseme vahemik;
4.5	heitetasemete keskmistamise ajavahemikud, seire sagedus ja proovivõtu täpsustus;
4.6	lubatud heite piirväärtused (HPV) ja ühik;
4.7	lubatud heite piirväärtuste (HPV) vastavuse hindamise tingimused;
4.8	lubatud heite piirväärtusele (HPV) kehtestatud erandi korral erandi lõpu kuupäev.

5.	Lubatud keskkonnatoime tasemed
5.1	viide PVT-le;
5.2	valdkond nagu energiatõhusus, ressursitõhusus, veekasutus jne;
5.3	toode/protsess/üksus või seade millele keskkonnatoime tasemed kohalduvad;
5.4	PVT keskkonnatoime taseme vahemik;
5.5	keskkonnatoime tasemete keskmistamise ajavahemikud, seire sagedus ja proovivõtu täpsustus;
5.6	lubatud keskkonnatoime tasemed ja piirväärtused koos ühikuga;
5.7	lubatud keskkonnatoime tasemete ja piirväärtuste vastavuse hindamise tingimused;
5.8	lubatud keskkonnatoime tasemetele ja piirväärtustele kehtestatud erandi korral erandi lõpu kuupäev.

6.	Hoidlate ja mahutite kirjeldus ning kaitsemeetmed
6.1	hoidlate ja mahutite tüübid ning mahud kuupmeetrites;
6.2	hoidla või mahuti asukoht;
6.3	hoiustatav aine;
6.4	hoidlate ja mahutite keskkonnakaitsemeetmed.

7.	Keskkonnakaitse lisameetmed
7.1	meetme nimetus ja tegevus, mida käitises lisaks PVT nõuetele rakendatakse;
7.2	meetmete ja tegevuste kirjeldus ning rakendamise sagedus;
7.3	vajaduse korral asjakohased nõuded Euroopa Parlamendi ja nõukogu määruse (EÜ) nr 1907/2006 artikli 57 kriteeriumidele vastavate ainete ning sama määruse XVII lisas sätestatud piirangutes käsitletud ainete käitisest lähtuva heite vältimiseks või vähendamiseks.

8.	Pinnase ja põhjavee saastatuse seire
8.1	seire liik;
8.2	põhjaveekiht;
8.3	proovivõtu sügavus;
8.4	mõõtepunkti asukoht;
8.5	analüüsi- ja proovivõtu nõuded;
8.6	seiratavad saasteained koos seire sagedusega;
8.7	täiendavad nõuded seire läbiviimiseks.

9.	Tootmise, jäätme- ja heitetekke, jäätmekäitluskoha, heite keskkonnamõju, müra, vibratsiooni, lõhna, veesaaste ning pinnase ja põhjavee jääkreostuse ja muu asjakohase seire meetmed
9.1	seire tõhustamiseks kavandatud meetme nimetus ja tegevused;
9.2	meetmete ja tegevuse kirjeldus, rakendamise sagedus või tähtaeg.

10.	Keskkonnamõju vältimine või vähendamine käitise sulgemise korral ja järelhoolduse meetmed
10.1	tegevused käitise sulgemise korral;
10.2	järelhoolduse meetmed.

11.	Ajutised erandid kompleksloa nõuetest
11.1	ajutise erandi kirjeldus, majanduslikud või tehnilised põhjendused;
11.3	erandi õiguslik alus;
11.4	erandi rakendamisega seotud erinõuded;
11.5	ajutise erandi alguse ja lõpu kuupäev.

12.	Nõuete jõustumise erisused
12.1	erisuse kirjeldus, majanduslikud või tehnilised põhjendused;
12.2	erisuse jõustumise alguse ja lõpu kuupäev;
12.3	viide loal olevale nõudele, milles erisus on tehtud.



Erkki Keldo
Energeetika- ja keskkonnaminister	Marten Kokk
	Kantsler


KAVAND 

ENERGEETIKA- JA KESKKONNAMINISTER

MÄÄRUS

Keskkonnaministri 14. detsembri 2016. a määruse nr 67 „Tegevuse künnisvõimsused ja saasteainete heidete künniskogused, millest alates on käitise tegevuse jaoks nõutav õhusaasteluba“ muutmine

Määrus kehtestatakse atmosfääriõhu kaitse seaduse § 79 lõike 3 alusel.

§ 1. Keskkonnaministri 14. detsembri 2016. a määruse nr 67 „Tegevuse künnisvõimsused ja saasteainete heidete künniskogused, millest alates on käitise tegevuse jaoks nõutav õhusaasteluba” muutmine

Keskkonnaministri 14. detsembri 2016. a määruses nr 67 „Tegevuse künnisvõimsused ja saasteainete heidete künniskogused, millest alates on käitise tegevuse jaoks nõutav õhusaasteluba“ tehakse järgmised muudatused:

1) paragrahvi 3 lõike 5 punkt 1 muudetakse ja sõnastatakse järgmiselt:
“1) Sea- või linnukasvatuse käitisel, mis kuulub tööstusheite seaduse § 154¹ lõikes 2 sätestatud käitamisreeglite kohaldamisalasse;“;

2) paragrahvi 3 lõike 5 punkt 3 tunnistatakse kehtetuks;

3) määruse normitehnilist märkust täiendatakse tekstiosaga „Euroopa Parlamendi ja nõukogu direktiiv 2024/1785, millega muudetakse Euroopa Parlamendi ja nõukogu direktiivi 2010/75/EL tööstusheidete kohta (saastuse kompleksne vältimine ja kontroll) ning nõukogu direktiivi 1999/31/EÜ prügilate kohta (ELT L, 2024/1785, 15.07.2024).“.

§ 2. Määruse jõustumine

Käesolev määrus jõustub 2030. aasta 1. septembril.



Erkki Keldo
Energeetika- ja keskkonnaminister	Marten Kokk
	Kantsler










KAVAND

ENERGEETIKA- JA KESKKONNAMINISTER

MÄÄRUS


Keskkonnaministri 5. aprilli 2011. a määruse nr 22 „Keskkonnatasu deklaratsiooni vormid ja täitmise kord, tuuleenergiast elektrienergia tootmise tasuga seotud andmete nimistu, andmete esitamise kord ja tähtaeg ning maavara kaevandamise mahu aruandele esitatavad nõuded, aruande vorm ja esitamise kord“ muutmine seoses keskkonnatasu andmekoosseisude kehtestamisega

Määrus kehtestatakse keskkonnatasude seaduse § 32 lõike 9 ja § 33³ lõike 3 ning maapõueseaduse § 77 lõike 2 alusel.
 
§ 1. Keskkonnaministri 5. aprilli 2011. a määruse nr 22 „Keskkonnatasu deklaratsiooni vormid ja täitmise kord, tuuleenergiast elektrienergia tootmise tasuga seotud andmete nimistu, andmete esitamise kord ja tähtaeg ning maavara kaevandamise mahu aruandele esitatavad nõuded, aruande vorm ja esitamise kord“ muutmine
 
Keskkonnaministri 5. aprilli 2011. a määruses nr 22 „Keskkonnatasu deklaratsiooni vormid ja täitmise kord, tuuleenergiast elektrienergia tootmise tasuga seotud andmete nimistu, andmete esitamise kord ja tähtaeg ning maavara kaevandamise mahu aruandele esitatavad nõuded, aruande vorm ja esitamise kord“ tehakse järgmised muudatused:
 
1) määruse pealkiri sõnastatakse järgmiselt:
„Keskkonnatasu deklaratsiooni andmekoosseis ja täitmise kord, tuuleenergiast elektrienergia tootmise tasuga seotud andmete nimistu, andmete esitamise kord ja tähtaeg ning maavara kaevandamise mahu aruandele esitatavad nõuded, aruande andmekoosseis ja esitamise kord”;
 
2) paragrahv 1 sõnastatakse järgmiselt:
„§ 1. Keskkonnatasu deklaratsioonide andmekoosseisud
 
Määrusega kehtestatakse järgmised keskkonnatasu deklaratsiooni andmekoosseisud:
1) vee erikasutusõiguse tasu deklaratsiooni andmekoosseis (lisa 1);
2) veesaastetasu deklaratsiooni andmekoosseis (lisa 2);
3) välisõhu saastetasu deklaratsiooni andmekoosseis (lisa 3);
4) maavara kaevandamisõiguse tasu deklaratsiooni ja maavara kaevandamise mahu aruande andmekoosseis (lisa 4);
5) jäätmete kõrvaldamise saastetasu deklaratsiooni andmekoosseis (lisa 5);
6) tuuleenergiast elektrienergia tootmise tasu deklaratsiooni andmekoosseis (lisa 6);
7) jäätmete energiakasutuse saastetasu deklaratsiooni andmekoosseis (lisa 7).“;
 
3) paragrahvi 2 pealkiri muudetakse ja sõnastatakse järgmiselt:
„§ 2. Keskkonnatasu deklaratsiooni esitamine“;
 
4) paragrahvi 2 lõige 3 sõnastatakse järgmiselt:
„(3) Posti teel, elektroonilise andmeside vahendusel või vahetult Keskkonnaametile esitatud deklaratsioon peab olema täidetud loetavalt ja sellisel viisil, et kandeid ei ole võimalik kustutada. Andmete kustutamine ja ülekirjutamine on keelatud.“;
 
5) paragrahvi 2 lõige 4 sõnastatakse järgmiselt:
„(4) Deklaratsiooni esitaja kinnitab esitatud andmete õigsust.“;
 
6) paragrahvi 2 lõiked 5 ja 6 tunnistatakse kehtetuks;
 
7) paragrahvi 2 täiendatakse lõigetega 9 ja 10 järgmises sõnastuses:
„(9) Keskkonnatasu deklaratsioonis esitatakse käesoleva määruse lisades 1-7 sätestatud andmed ulatuses, mis on asjakohane loa tingimusi, tegevuse liiki ja aruandeperioodi arvestades. Käesoleva määruse lisades loata tegevuse või üle loa tegevuse kohta ettenähtud andmed esitatakse üksnes vastava tegevuse esinemise korral.
 
(10) Keskkonnatasu deklaratsioon sisaldab järgmisi üldandmeid:
1) deklaratsiooni number;
2) deklaratsiooni olek;
3) aruandeperiood;
4) keskkonnaloa number ja kehtivusaeg selle olemasolul;
5) deklaratsiooni esitaja nimi;
6) deklaratsiooni esitaja äriregistri kood või isikukood;
7) deklaratsiooni koostaja nimi ja koostamise aeg;
8) deklaratsiooni kinnitaja nimi ja kinnitamise aeg;
9) käitise nimetus;
10) käitise aadress;
11) e-posti aadress;
12) deklaratsiooni summa;
13) vajaduse korral pankrotiperioodi eristav märge;
14) vajaduse korral märkused ja selgitused.“;
 
8) paragrahvi 3 lõige 1 sõnastatakse järgmiselt:
„(1) Maavara kaevandamise mahu aruandes (edaspidi aruanne) esitatakse käesoleva määruse § 2 lõikes 10 sätestatud andmed ja lisas 4 sätestatud maavara kaevandamise mahu aruande andmed.“;
 
9) paragrahvi 3 lõikes 11 asendatakse tekstiosa „tabel 1c“ tekstiosaga „punkt 4“;
 
10) määruse lisad 1–7 kehtestatakse uues sõnastuses (lisatud).
 
§ 2. Määruse jõustumine
 
Määrus jõustub 2027. aasta 1. oktoobril.

 
	(allkirjastatud digitaalselt)
	 
	 

	Erkki Keldo
	 
	(allkirjastatud digitaalselt)

	Energeetika- ja keskkonnaminister
	 
	Marten Kokk
Kantsler




Keskkonnaministri 5. aprilli 2011. aasta määrus nr 22 
„Keskkonnatasu deklaratsiooni andmekoosseis ja täitmise kord, 
tuuleenergiast elektrienergia tootmise tasuga seotud andmete nimistu, 
andmete esitamise kord ja tähtaeg ning maavara kaevandamise mahu 
aruandele esitatavad nõuded, aruande andmekoosseis ja esitamise kord“ 
Lisa 1 
 (energeetika- ja keskkonnaministri ………..202…. a määruse nr … sõnastuses)

 
VEE ERIKASUTUSÕIGUSE TASU DEKLARASTIOONI ANDMEKOOSSEIS
 
1. Andmed loa alusel veevõtu kohta
1.1 veehaarde nimetus;
1.2 veehaarde kood või puurkaevude katastri numbrid;
1.3 põhjaveekihi indeks;
1.4 vee kasutusala;
1.5 lubatud veevõtt aruandeperioodi kohta kuupmeetrites;
1.6 veearvesti näit aruandeperioodi alguses;
1.7 veearvesti näit aruandeperioodi lõpus;
1.8 teave veearvesti vahetuse kohta;
1.9 veevõtt kuude lõikes kuupmeetrites;
1.10 veevõtt aruandekvartalis kokku kuupmeetrites;
1.11 veevõtt aruandeaasta algusest kuni aruandekvartali lõpuni kuupmeetrites;
1.12 veevõtt loa kohaselt kuupmeetrites;
1.13 veevõtt üle loa kuupmeetrites;
1.14 vee erikasutusõiguse tasu arvutamise aluseks olev veekogus kokku kuupmeetrites;
1.15 tasumäär eurodes kuupmeetri kohta;
1.16 üle loa tegevuse koefitsient;
1.17 vee erikasutusõiguse tasu loa kohaselt eurodes;
1.18 vee erikasutusõiguse tasu üle loa eurodes;
1.19 vee erikasutusõiguse tasu kokku eurodes.

2.	Andmed loata veevõtu kohta
2.1	veehaarde järjekorra number;
2.2	veehaarde liik;
2.3	veehaarde nimetus;
2.4	veehaarde kood;
2.5	vee kasutusala;
2.6	põhjaveekihi indeks;
2.7	veekogu liik;
2.8	veehaarde seos maavarade kaevandamisega;
2.9	veehaarde kuuluvus;
2.10	veehaarde asukoha kohaliku omavalitsuse üksuse nimetus;
2.11	loata veevõtu kogus kvartalis kokku kuupmeetrites;
2.12	tasumäär eurodes kuupmeetri kohta;
2.13	loata tegevuse koefitsient;
2.14	vee erikasutusõiguse tasu eurodes;
2.15	loata vee erikasutusõiguse tasu kokku.

Keskkonnaministri 5. aprilli 2011. aasta määrus nr 22 
„Keskkonnatasu deklaratsiooni andmekoosseis ja täitmise kord, 
tuuleenergiast elektrienergia tootmise tasuga seotud andmete nimistu, 
andmete esitamise kord ja tähtaeg ning maavara kaevandamise mahu 
aruandele esitatavad nõuded, aruande andmekoosseis ja esitamise kord“ 
Lisa 2
(energeetika- ja keskkonnaministri ………..202…. a määruse nr … sõnastuses)


VEESAASTETASU DEKLARATSIOONI ANDMEKOOSSEIS

1.	Andmed loa alusel veesaaste kohta
1.1	väljalaskme nimetus;
1.2	väljalaskme kood;
1.3	väljalaskme liik;
1.4	suubla nimetus;
1.5	suubla kood;
1.6	suubla koefitsient;
1.7	nõuetekohasuse koefitsient;
1.8	vooluhulk kuupmeetrites aruandekvartalis;
1.9	vooluhulk perioodil, mil reoveepuhasti vee temperatuur on alla 12 °C;
1.10	teave selle kohta, kas saastetasu arvutamise aluseks oleva proovi võtmise hetkel oli reoveepuhasti vee temperatuur alla 12 °C;
1.11	saasteaine nimetus;
1.12	saasteaine CAS number;
1.13	reoveepuhastisse sisenev saasteaine kontsentratsioon milligrammides liitri kohta;
1.14	reoveepuhasti puhastusaste protsentides;
1.15	loaga seatud saasteaine kontsentratsiooni piirväärtus milligrammides liitri kohta;
1.16	loaga seatud saasteaine kogus tonnides;
1.17	saasteaine kontsentratsioon milligrammides liitri kohta;
1.18	saasteaine kogus loa kohaselt tonnides;
1.19	saasteaine kogus üle loa tonnides;
1.20	saasteaine kogus loata tegevuse korral tonnides;
1.21	saasteaine kogus kokku tonnides;
1.22	tasumäär eurodes tonni kohta;
1.23	üle loa või loata tegevuse koefitsient;
1.24	veesaastetasu loa kohaselt eurodes;
1.25	veesaastetasu üle loa eurodes;
1.26	veesaastetasu loata tegevuse korral eurodes;
1.27	asendatud saastetasu summa eurodes.

2.	Andmed loata veesaaste kohta 
2.1	väljalaskme järjekorra number;
2.2	väljalaskme nimetus;
2.3	väljalaskme kood;
2.4	väljalaskme liik;
2.5	suubla nimetus;
2.6	suubla kood;
2.7	suubla koefitsient;
2.8	vooluhulk kuupmeetrites aruandekvartalis;
2.9	saasteaine nimetus;
2.10	saasteaine CAS number;
2.11	saasteaine kontsentratsioon milligrammides liitri kohta;
2.12	saasteaine kogus loata tonnides;
2.13	tasumäär eurodes tonni kohta;
2.14	loata tegevuse koefitsient;
2.15	veesaastetasu loata eurodes.

VÄLISÕHU SAASTETASU DEKLARASTIOONI ANDMEKOOSSEIS

Andmed välisõhu saastetasu kohta
1. teave selle kohta, kas saastaja on soojusettevõtja kaugkütteseaduse tähenduses;
2. soojuse tootmisel tekkinud süsinikdioksiidi heitkoguse osakaal kogu süsinikdioksiidi heitkogusest protsentides;
3. teave selle kohta, kas käitis kuulub Euroopa Liidu kasvuhoonegaaside lubatud heitkoguse ühikutega kauplemise süsteemi;
4. Euroopa Liidu kasvuhoonegaaside lubatud heitkoguse ühikutega kauplemise süsteemi kuuluva soojuse tootmisel tekkinud süsinikdioksiidi heitkoguse osakaal protsentides;
5. saasteaine CAS-number;
6. saasteaine nimetus;
7. aruandeperioodi heitkogus loa kohaselt tonnides;
8. aruandeperioodi heitkogus üle loa tonnides;
9. aruandeperioodi heitkogus loata tegevuse korral tonnides;
10. aruandeperioodi heitkogus kokku tonnides;
11. aruandeaastas lubatud saasteaine kogus tonnides;
12. tegelik saasteaine kogus aruandeaasta algusest kuni selle aruandeperioodilõpuni tonnides;
13. tasumäär eurodes tonni kohta;
14. üle loa või loata tegevuse koefitsient;
15. välisõhu saastetasu loa kohaselt eurodes;
16. välisõhu saastetasu üle loa eurodes;
17. välisõhu saastetasu loata tegevuse korral eurodes;
18. asendatud saastetasu summa eurodes.

















Keskkonnaministri 5. aprilli 2011. aasta määrus nr 22 
„Keskkonnatasu deklaratsiooni andmekoosseis ja täitmise kord, 
tuuleenergiast elektrienergia tootmise tasuga seotud andmete nimistu, 
andmete esitamise kord ja tähtaeg ning maavara kaevandamise mahu 
aruandele esitatavad nõuded, aruande andmekoosseis ja esitamise kord“ 
Lisa 4 
(energeetika- ja keskkonnaministri ………..202…. a määruse nr … sõnastuses)


MAAVARA KAEVANDAMISÕIGUSE TASU DEKLARATSIOONI JA MAAVARA KAEVANDAMISE MAHU ARUANDE ANDMEKOOSSEIS

1. Andmed mäeeraldise kohta
1.1 mäeeraldise nimetus;
1.2 teave selle kohta, kas aruandekvartalis viidi läbi markšeiderimõõdistamine;
1.3 Markšeiderimõõdistamise aruande fail.

2. Andmed kaevandatud maavara mahu kohta
2.1 ploki nimetus;
2.2 maavara nimetus;
2.3 maavara mõõtühik;
2.4 aruandekvartalis kaevandatud maavara kogus;
2.5 aruandekvartalis kasutatud ja kasutuskõlbmatuks muudetud maavara kogus;
2.6 aruandekvartalis allpool põhjaveetaset kaevandatud maavara kogus;
2.7 selgitus;
2.8 maardla registrikaardi number (lisandub loata tegevuse korral);
2.9 maardla nimetus (lisandub loata tegevuse korral);
2.10 maardla osa nimetus (lisandub loata tegevuse korral);
2.11 kasutusala (lisandub loata tegevuse korral);
2.12 kohaliku omavalitsuse üksuse nimetus ja EHAK kood (lisandub loata tegevuse korral).

3. Andmed katendi ja mäeeraldise teenindusmaalt looduslikust seisundist eemaldatava maavara ning maavarana arvele võtmata kivimi ja setendi võõrandamise ning väljaspool mäeeraldist või mäeeraldise teenindusmaad tarbimise kohta
3.1 Muu maapõue kasutamise viis;
3.2 katendi kirjeldus;
3.3 eemaldatava maavara või maavarana arvele võtmata kivimi või setendiga võrdväärse maavara nimetus;
3.4 maavara liik;
3.5 võõrandatud maavara kogus kuupmeetrites;
3.6 väljaspool mäeeraldist või mäeeraldise teenindusmaad tarbitud maavara kogus kuupmeetrites;
3.7 kohaliku omavalitsuse üksuse nimetus ja EHAK kood;
3.8 vajadusel selgitus.

4. Andmed kaevandatud maa ja selle korrastamise kohta
4.1 aruandeperioodi alguse ja lõpu kuupäevad;
4.2 kaevandatud maa pindala aruandeperioodi alguses hektarites;
4.3 kaevandatud maa pindala aruandeperioodi lõpus hektarites;
4.4 korrastatud maa pindala aruande perioodi alguses hektarites;
4.5 korrastatud maa pindala aruande perioodi lõpus hektarites;

5. Andmed maavara kaevandamisõiguse tasu kohta
5.1 maavara nimetus;
5.2 aruandeaasta algusest kaevandatud, kasutatud ja kasutuskõlbmatuks muudetud maavara kogus tonnides või kuupmeetrites;
5.3 aruandekvartalis loa kohaselt kaevandatud, kasutatud ja kasutuskõlbmatuks muudetud maavara kogus tonnides või kuupmeetrites;
5.4 aruandekvartalis üle loa kaevandatud, kasutatud ja kasutuskõlbmatuks muudetud maavara kogus tonnides või kuupmeetrites;
5.5 aruandekvartalis loata kaevandatud, kasutatud ja kasutuskõlbmatuks muudetud maavara kogus tonnides või kuupmeetrites;
5.6 aruandekvartalis tagantjärele kaevandatud maavara kogus;
5.7 aruandekvartalis kokku kaevandatud, kasutatud ja kasutuskõlbmatuks muudetud maavara kogus tonnides või kuupmeetrites;
5.8 tasumäär eurodes mõõtühiku kohta;
5.9 üle loa või loata tegevuse koefitsient;
5.10 allpool põhjaveetaset kaevandamise koefitsient;
5.11 maavara kaevandamisõiguse tasu loa kohaselt eurodes;
5.12 maavara kaevandamisõiguse tasu üle loa eurodes;
5.13 maavara kaevandamisõiguse tasu loata tegevuse korral eurodes;
5.14 tagantjärele kaevandamise tasaarvelduse summa eurodes;
5.15 maavara kaevandamisõiguse tasu kokku eurodes;

6. Andmed maavaravaru jaotumise kohta kaevandamisala asukoha kohaliku omavalitsuse üksuste lõikes
6.1 järjekorra number;
6.2 maavara nimetus;
6.3 kohaliku omavalitsuse üksuse nimetus ja EHAK kood;
6.4 kaevandatud, kasutatud ja kasutuskõlbmatuks muudetud maavara kogus tonnides või kuupmeetrites.

7. Andmed kaevadatud põlevkivi jaotumise kohta termilise töötlemise käitiste asukoha kohaliku omavalitsuse üksuste lõikes
7.1 kohaliku omavalitsuse üksuse nimetus ja EHAK kood;
7.2 aruandekvartalis kaevandatud, kasutatud ja kasutamiskõlbmatuks muudetud põlevkivi kogus tonnides.

JÄÄTMETE KÕRVALDAMISE SAASTETASU DEKLARATSIOONI ANDMEKOOSSEIS

1. Andmed loa alusel jäätmete kõrvaldamise saastetasu kohta
1.1 jäätmeliigi kood;
1.2 jäätmeliigi nimetus;
1.3 lubatud piirkogus tonnides aastas;
1.4 aruandekvartali jäätmekogus kokku tonnides;
1.5 keskkonda viidud jäätmete kogus aruandeaasta algusest;
1.6 aruandekvartalis loa kohaselt keskkonda viidud jäätmekogus tonnides;
1.7 aruandekvartalis üle loa keskkonda viidud jäätmekogus tonnides;
1.8 tasumäär eurodes tonni kohta;
1.9 üle loa tegevuse koefitsient;
1.10 jäätmete kõrvaldamise saastetasu loa kohaselt eurodes;
1.11 jäätmete kõrvaldamise saastetasu üle loa eurodes;
1.12 jäätmete kõrvaldamise saastetasu loata tegevuse korral eurodes;
1.13 jäätmete kõrvaldamise saastetasu kokku eurodes;
1.14 asendatud saastetasu summa eurodes.

2. Andmed loata jäätmete kõrvaldamise saastetasu kohta
2.1 jäätmeliigi kood;
2.2 jäätmeliigi nimetus;
2.3 aruandekvartalis loata keskkonda viidud jäätmekogus;
2.4 loata tegevuse koefitsient;
2.5 loata jäätmete kõrvaldamise saastetasu eurodes;















Keskkonnaministri 5. aprilli 2011. aasta määrus nr 22 
„Keskkonnatasu deklaratsiooni andmekoosseis ja täitmise kord, 
tuuleenergiast elektrienergia tootmise tasuga seotud andmete nimistu, 
andmete esitamise kord ja tähtaeg ning maavara kaevandamise mahu 
aruandele esitatavad nõuded, aruande andmekoosseis ja esitamise kord“ 
Lisa 6 
(energeetika- ja keskkonnaministri ………..202…. a määruse nr … sõnastuses)


TUULEENERGIAST ELEKTRIENERGIA TOOTMISE TASU DEKLARATSIOONI ANDMEKOOSSEIS

Andmed tuuleenergiast elektrienergia tootmise tasu kohta
1. tuuleelektrijaama nimetus;
2. tuuleelektrijaama nimivõimsus megavattides;
3. aruandekvartalis toodetud elektrienergia kogus megavatt-tundides;
4. aruandekvartali arvestuslik elektrienergia kogus megavatt-tundides;
5. kohaliku omavalitsuse üksuse tasu määr protsentides; 
6. tuuleelektrijaama eluetapi kordaja;
7. elektrienergia börsihind eurodes megavatt-tunni kohta;
8. kalandusettevõtja hüvitis eurodes;
9. kohaliku omavalitsuse üksuse tasu eurodes;
10. tuuleenergiast elektrienergia tootmise tasu kokku eurodes.

JÄÄTMETE ENERGIAKASUTUSE SAASTETASU DEKLARATSIOONI ANDMEKOOSSEIS
1. Andmed loa alusel jäätmete energiakasutuse kohtaAndmed loa alusel jäätmete energiakasutuse kohta
1.1 lubatud käitlusmaht tonnides aastas;
1.2 jäätmeliigi kood;
1.3 jäätmeliigi nimetus;
1.4 vajaduse korral teave selle kohta, kas jäätmekoodiga hõlmatud jäätmed kvalifitseeruvad puidujäätmeteks või muudeks tavajäätmeteks;  
1.5 energiakasutusse suunatud jäätmete kogus aruandeaasta algusest tonnides;
1.6 aruandekvartali jäätmekogus loa kohaselt tonnides;
1.7 aruandekvartali jäätmekogus üle loa tonnides;
1.8 aruandekvartali jäätmekogus kokku tonnides;
1.9 üle loa tegevuse koefitsient;
1.10 jäätmete energiakasutuse saastetasu loa kohaselt eurodes;
1.11 jäätmete energiakasutuse saastetasu üle loa eurodes;
1.12 jäätmete energiakasutuse saastetasu kokku eurodes;

2. Andmed loata jäätmete energiakasutuse kohta
2.1 jäätmeliigi kood;
2.2 jäätmeliigi nimetus;
2.3 aruandekvartali jäätmekogus loata tegevuse korral tonnides;
2.4 tasumäär eurodes tonni kohta;
2.5 loata tegevuse koefitsient;
2.6 jäätmete energiakasutuse saastetasu loata tegevuse korral eurodes;

